Umbango Uphezu kwezikhundla Ezinengi, Hatshi Ezimbili Kuphela: MDC
Ibandla leMDC lilandule imbiko yeZanu PF yokuthi sokusele ingatsha ezimbili kuphela ku cabinet amabandla la angakavumelani ngazo
Ibandla leMDC lamuhla likhuthaze umanyanowamazwe angezansi kwezwekazi le Africa i Sadc ukuthi ungenele ngokuphangisauzelamula umbango okhona phezu kodaba lokwabelana izikhundla zedale lecabinetphakathi kwalo leZanu PF. Ibandla leli liphinde njalo lalandula imibiko ethulweliphephandaba likahulumende i Herald ebisithi inkulumo ngodaba lwezikhundlalolu bezizaqhubekela phambili lamuhla. IMDC silandule njalo ukuthi sokuseleingatsha ezimbili kuphela ku cabinet okungakavunyelwana ngazo. IsikhulumisikaMugabe uMnu George Charamba wethule umbiko ngemva komhlangano phakathikukaMugabe, uMorgan Tsvangirai loArthur Mutambara ngoMgqibelo esithiabakhokheli laba bavumelene ekwabiweni kwengatsha ezinengi kwasala ezimbilikuphela, olwemali lolwendaba zaphakathi kwelizwe. Kodwa iMDC iyakulandula lokhuisithi zinengi ingatsha okungakavunyelwana ngazo. Isikhulumi seMDC ekhokhelwanguMnu Tsvangirai uMnu Nelson Chamisa utshele iStudio 7 ukuthi sebefunaumanyano weSadc ungenele uzelamula lumbango. IZanu PF ibikwa ingafuni lengatshaezimqoka ezigoqela olwemali, olwendaba zaphakathi kwelizwe, olwembuso yezabelo,olwendaba zokulima kanye lolwendaba zaphandle kwelizwe. UChamisa uveze njaloukuthi udaba lwabosibalukhulu bezabelo lalo kalukalungisiswa. Ngalokhu, uthiibandla lakhe lifuna i Sadc ithumele umlamulankunzi kudaba lweZimbabwe uMnu Thabo Mbeki angenele. UMnu Sam Sipepa Nkomo yisiphathamandla seMDCkaTsvangirai. UNkomo uthi ibandla leZanu PF alizinikelanga kuhulumendewomanyano lo yikho nje lingafuni ukuthi linikeze ibandla lakhe ingatshaezimqoka. Kunjalonje, ingcwethi ecubungula ezombusazwe uMnu Rejoyce Ngwenyauthi kuyadanisa ukuthi amabandla la alokhu edonselana phezu kodaba lwezikhundlauzulu ethwele gadalala.